/* KOM/2010/0708 galutinis - APP 2010/0347 */ Pasiūlymas TARYBOS SPRENDIMAS kuriuo iš dalies keičiamas 2008 m. vasario 28 d. sprendimas (2008/203/EB), įgyvendinantis Reglamento (EB) Nr. 168/2007 nuostatas dėl Europos Sąjungos pagrindinių teisių agentūros 2007–2012 m. daugiametės programos priėmimo





[pic] | EUROPOS KOMISIJA | Briuselis, 2010.12.2 KOM(2010) 708 galutinis 2010/0347 (APP) Pasiūlymas TARYBOS SPRENDIMAS kuriuo iš dalies keičiamas 2008 m. vasario 28 d. sprendimas (2008/203/EB), įgyvendinantis Reglamento (EB) Nr. 168/2007 nuostatas dėl Europos Sąjungos pagrindinių teisių agentūros 2007–2012 m. daugiametės programos priėmimo AIŠKINAMASIS MEMORANDUMAS PASIūLYMO APLINKYBėS Pasiūlymo pagrindas ir tikslai 2007 m. vasario 15 d. Taryba priėmė Reglamentą (EB) Nr. 168/2007 (toliau – Reglamentas)[1], įsteigiantį Europos Sąjungos pagrindinių teisių agentūrą (toliau – Agentūra). Agentūra veiklą pradėjo 2007 m. kovo 1 d. Pagal šio reglamento 5 straipsnį Agentūros veiklos temines sritis nustato Taryba, priimdama daugiametę programą. Tai ji padarė 2008 m. vasario 28 d. priėmusi Tarybos sprendimą (2008/203/EB), įgyvendinantį Reglamento (EB) Nr. 168/2007 nuostatas dėl Europos Sąjungos pagrindinių teisių agentūros 2007–2012 m. daugiametės programos (daugiametė programa) priėmimo[2]. Šiuo pasiūlymu siekiama patobulinti daugiametę programą, kad Agentūra galėtų vykdyti savo užduotis teisminio bendradarbiavimo baudžiamosiose bylose ir policijos bendradarbiavimo srityse. Bendrosios aplinkybės 2005 m. birželio 30 d. Komisija pasiūlė[3] įsteigti Pagrindinių teisių agentūrą. Ji pasiūlė tai padaryti priimant du dokumentus: i) Tarybos reglamentą, „įsteigiantį Europos Sąjungos pagrindinių teisių agentūrą“ pagal EB sutarties 308 straipsnį ir ii) Tarybos sprendimą, „suteikiantį Europos Sąjungos pagrindinių teisių agentūrai teisę vykdyti savo veiklą Europos Sąjungos sutarties VI antraštinėje dalyje nurodytose srityse“ pagal EB sutarties 30, 31 straipsnius ir 34 straipsnio 2 dalies c punktą. Tačiau po derybų Taryboje buvo nuspręsta priimti (2007 m. vasario 15 d.) tik vieną dokumentą, suteikiantį Agentūrai teisę vykdyti savo užduotis neperžengiant Bendrijos kompetencijos ribų (Reglamentas (EB) Nr. 168/2007). Taryba nusprendė nepriimti dokumento, kuriuo Agentūrai būtų suteikta teisė vykdyti savo užduotis sutarties VI antraštinėje dalyje nurodytose srityse[4]. Komisija tebėra nuomonės, kad Pagrindinių teisių agentūrai reikia suteikti galimybę vykdyti savo veiklą (kaip nustatyta Reglamente) teisminio bendradarbiavimo baudžiamosiose bylose ir policijos bendradarbiavimo srityse. Atsižvelgiant į teisiškai privalomą Pagrindinių teisių chartijos pobūdį ir į vadinamųjų ramsčių panaikinimą, įtraukti šias sritis į Agentūros veiklą yra ypač svarbu. Reglamentas (EB) Nr. 168/2007 buvo priimtas remiantis ankstesnės EB sutarties 308 straipsniu. Įsigaliojus Lisabonos sutarčiai, šis straipsnis su pakeitimais tapo Sutarties dėl Europos Sąjungos veikimo (SESV) 352 straipsniu. Sritims, kurioms anksčiau buvo taikoma ES sutarties VI antraštinė dalis (buvęs „trečiasis ramstis“), dabar yra skirti SESV V antraštinės dalies („Laisvės, saugumo ir teisingumo erdvė) 4 ir 5 skyriai („Teisminis bendradarbiavimas baudžiamosiose bylose“ ir „Policijos bendradarbiavimas“). SESV 352 straipsnis taikomas visoms sritims, kurios patenka į šios sutarties taikymo sritį. Taigi nėra reikalo keisti Reglamentą (EB) Nr. 168/2007, siekiant išplėsti jo taikymo sritį, įtraukiant į ją sritis, kurioms dabar taikoma SESV V antraštinė dalis. Vis dėlto dabartinėje daugiametėje programoje teisminis bendradarbiavimas baudžiamosiose bylose ir policijos bendradarbiavimas nėra įtraukti į temines sritis, kuriose Agentūra gali vykdyti savo veiklą. Todėl reikia ją pakeisti, kad Agentūra galėtų vykdyti savo užduotis šiose srityse. KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS Prieš pateikdama pasiūlymą įsteigti Pagrindinių teisių agentūrą, Komisija surengė išsamias viešąsias konsultacijas. Suinteresuotosios šalys, su kuriomis buvo konsultuotasi, pareiškė esančios labai suinteresuotos, kad teisminio bendradarbiavimo baudžiamosiose bylose ir policijos bendradarbiavimo sritys būtų įtrauktos į Agentūros veiklą. Šių konsultacijų išvados buvo įtrauktos į poveikio vertinimą[5], pridedamą prie pasiūlymo, kuriame, kaip pirmiau minėta, jau numatoma įtraukti į Agentūros veiklos sritį ankstesnės ES sutarties VI antraštinėje dalyje nurodytas sritis. Suinteresuotosios šalys ir toliau pasisakė už tai, kad Agentūra taip pat dirbtų šiose srityse. TEISINIAI PASIūLYMO ASPEKTAI Siūlomi veiksmai Siūlomas pakeitimas – pridėti papildomą punktą Tarybos sprendimo 2 straipsnyje nustatytame teminių sričių sąraše. Teisinis pagrindas Komisija mano, kad Reglamento 168/2007 5 straipsnio 1 dalis yra antrinis teisinis pagrindas pagal Europos Teisingumo Teismo sprendimą byloje C-133/06[6]. Taigi šio pasiūlymo teisinis pagrindas turėtų būti toks pat kaip Reglamento, t. y. dabartinis SESV 352 straipsnis. POVEIKIS BIUDžETUI Pasiūlymas neturi poveikio biudžetui. Juo bus išplėsta Agentūros daugiametė programa, kad Agentūra galėtų dirbti teisminio bendradarbiavimo baudžiamosiose bylose ir policijos bendradarbiavimo srityse vykdydama projektus, kuriems biudžeto institucija jau skyrė finansavimą. IšSAMUS PASIūLYMO PAAIšKINIMAS Siūloma į dabartinės daugiametės programos teminių sričių sąrašą įtraukti teisminio bendradarbiavimo baudžiamosiose bylose ir policijos bendradarbiavimo sritis. Pagal SESV V antraštinės dalies 4 ir 5 skyrius Europos Sąjunga šiose srityse gali imtis įvairių priemonių, kurios kartais gali būti susijusios su sudėtingais pagrindinių teisių klausimais. Vykdydama savo veiklą teisminio bendradarbiavimo baudžiamosiose bylose ir policijos bendradarbiavimo srityse, Agentūra padės siekti Sąjungos tikslo užtikrinti, kad visos jos priimamos priemonės ir jų įgyvendinimas atitiktų Pagrindinių teisių chartiją. 2010/0347 (APP) Pasiūlymas TARYBOS SPRENDIMAS kuriuo iš dalies keičiamas 2008 m. vasario 28 d. sprendimas 2008/203/EB, įgyvendinantis Reglamento (EB) Nr. 168/2007 nuostatas dėl Europos Sąjungos pagrindinių teisių agentūros 2007–2012 m. daugiametės programos priėmimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 352 straipsnį, atsižvelgdama į Europos Komisijos pasiūlymą[7], teisės akto projektą perdavus nacionaliniams parlamentams, atsižvelgdama į Europos Parlamento pritarimą[8], laikydamasi specialios teisėkūros procedūros, kadangi: (1) Kad Agentūra galėtų tinkamai vykdyti savo užduotis, tikslios jos veiklos teminės sritys turėtų būti nustatytos daugiametėje programoje, apimančioje penkerius metus, kaip nustatyta Reglamento (EB) Nr. 168/2007 5 straipsnio 2 dalyje. (2) Pirmąją daugiametę programą taryba priėmė 2008 m. vasario 28 d. sprendimu, įgyvendinančiu Reglamento (EB) Nr. 168/2007 nuostatas dėl Europos Sąjungos pagrindinių teisių agentūros 2007–2012 m. daugiametės programos priėmimo[9]. (3) Į dabartinę daugiametę programą teisminio bendradarbiavimo baudžiamosiose bylose ir policijos bendradarbiavimo teminės sritys neįtrauktos. (4) Priimdama Reglamentą (EB) Nr. 168/2007 Taryba įsipareigojo iki 2009 m. gruodžio 31 d. pakartotinai išnagrinėti Pagrindinių teisių agentūros veiklos sritį ir išnagrinėti galimybę ją išplėsti įtraukiant policijos ir teisminio bendradarbiavimo baudžiamosiose bylose sritis, taip pat paprašė Komisijos pateikti pasiūlymą šiuo klausimu. (5) Teisminis bendradarbiavimas baudžiamosiose bylose ir policijos bendradarbiavimas reglamentuojami Sutarties dėl Europos Sąjungos veikimo V antraštinės dalies 4 ir 5 straipsniuose. Kad Agentūra galėtų vykdyti savo veiklą šiose srityse, būtina pakeisti daugiametę programą, PRIĖMĖ ŠĮ SPRENDIMĄ: 1 straipsnis Sprendimas 2008/203/EB iš dalies keičiamas taip: 2 straipsnyje įterpiamas šis punktas: „j) teisminis bendradarbiavimas baudžiamosiose bylose ir policijos bendradarbiavimas.“ 2 straipsnis Šis sprendimas įsigalioja dvidešimtą dieną nuo jo paskelbimo Europos Sąjungos oficialiajame leidinyje . 3 straipsnis Šis sprendimas skirtas valstybėms narėms. Priimta Briuselyje […] 2010 Tarybos vardu Pirmininkas […] [1] OL L 53, 2007 2 22, p. 1. [2] OL L 63, 2008 3 7, p. 14. [3] COM(2005) 280 galutinis. [4] Tada Taryba padarė tokį pareiškimą: „Taryba susitaria iki 2009 m. gruodžio 31 d. pakartotinai išnagrinėti Pagrindinių teisių agentūros veiklos sritį siekiant išsiaiškinti galimybę ją išplėsti įtraukiant policijos ir teisminio bendradarbiavimo baudžiamosiose bylose sritis. Taryba prašo Komisijos pateikti pasiūlymą šiuo klausimu.“ (2007 m. vasario 15 d. Briuselyje įvykusio Europos Sąjungos Tarybos (Teisingumas ir vidaus reikalai) 2781-o posėdžio protokolo projekto papildymas. 2007 m. vasario 27 d. dokumentas 6396/07 ADD 1, PV/CONS 7 JAI 80). [5] Žr. ataskaitą SEC(2005) 849, 2005 6 30. [6] 2008 m. gegužės 6 d. sprendimas byloje C-133/06 Parlamentas prieš Tarybą. [7] OL C, … .. .., p … [8] OL C, … .. .., p … [9] OL L 63, 2008 3 7, p. 14.